Fjölbreytt sumarstörf í boði á Akranesi fyrir námsfólk Akraneskaupstaður áformar að bjóða upp á margvísleg störf á komandi sumri fyrir námsfólk 18 ára og eldra sem búsett er á Akranesi þ.e. fyrir þá sem fæddir eru á árinu 1992 eða fyrr og hafa ekki fengið vinnu í sumar . Ítrekað er að eingöngu er um að ræða verkefni fyrir nema á milli anna eða námsstiga . “ Stefnt er að því að bjóða upp á fjölbreytt verkefni víðs vegar um bæinn . Til þess að geta metið umfang verkefnisins og þörf fyrir störf af þessum toga eru þeir sem áhuga hafa á að taka þátt í þessum verkefnum beðnir um að sækja um til Akraneskaupstaðar , og skal umsóknum skilað í síðasta lagi sunnudaginn 16. maí nk . Umsóknareyðublöð má nálgast í þjónustuveri Akraneskaupstaðar , Stillholti 16 - 18 , 300 Akranesi en einnig er hægt að sækja um rafrænt á vef Akraneskaupstaðar , ” segir í tilkynningu frá bæjaryfirvöldum .